Congress ने सुभाष चोपड़ा को बनाया दिल्ली कांग्रेस का अध्यक्ष, कीर्ति आजाद को दी यह अहम जिम्मेदारी  
कांग्रेस ने सुभाष चोपड़ा को बनाया दिल्ली का अध्यक्ष
कीर्ति आजाद चुनाव प्रचार समिति के प्रमुख नियुक्त 
सोनिया गांधी ने चोपड़ा और आजाद की नियुक्ति की
कांग्रेस की दिल्ली इकाई को लेकर लंबे समय से चल रही अटकलों पर बुधवार को विराम लग गया. कांग्रेस ने सुभाष चोपड़ा (Subhash Chopra) को अपनी दिल्ली इकाई का अध्यक्ष और पूर्व सांसद कीर्ति आजाद (Kirti Azad) को चुनाव प्रचार समिति का प्रमुख नियुक्त किया है. पार्टी के संगठन महासचिव केसी वेणुगोपाल की ओर से बुधवार को जारी बयान के मुताबिक कांग्रेस अध्यक्ष सोनिया गांधी ने चोपड़ा और आजाद की नियुक्ति की. गौरतलब है कि चोपड़ा पहले भी दिल्ली प्रदेश कांग्रेस कमेटी के अध्यक्ष रहे हैं.  
सुभाष चोपड़ा (Subhash Chopra) कालकाजी विधानसभा सीट से विधायक भी रहे हैं. लोकसभा चुनाव से ठीक पहले कांग्रेस में शामिल हुए पूर्व क्रिकेटर आजाद ने इस नियुक्ति के साथ लंबे समय बाद दिल्ली की राजनीति में वापसी की है. भाजपा में रहते हुए वह दरभंगा से सांसद रहे। उनके पिता भगवत झा आजाद कांग्रेस के वरिष्ठ नेता और बिहार के मुख्यमंत्री रहे थे.